CELEX: 52016PC0315
Language: sk
Date: 2016-06-01
Title: Návrh NARIADENIE RADY, ktorým sa mení nariadenie Rady (EÚ) 2015/2265, ktorým sa otvárajú autonómne colné kvóty Únie na určité produkty rybárstva na obdobie rokov 2016 – 2018 a stanovuje sa ich správa

EURÓPSKA KOMISIA
            V Bruseli1. 6. 2016
            COM(2016) 315 final
            2016/0158(NLE)
            Návrh
            NARIADENIE RADY,
            ktorým sa mení nariadenie Rady (EÚ) 2015/2265, ktorým sa otvárajú autonómne colné kvóty Únie na určité produkty rybárstva na obdobie rokov 2016 – 2018 a stanovuje sa ich správa
            
               
         
         
            
               DÔVODOVÁ SPRÁVA
            
            
               1.KONTEXT NÁVRHU
            
            
               •Dôvody a ciele návrhu
            
            
               Dňa 7. decembra 2015 bolo prijaté nariadenie Rady (EÚ) 2015/2265, ktorým sa otvárajú autonómne colné kvóty Únie na určité produkty rybárstva na obdobie rokov 2016 – 2018 a stanovuje sa ich správa.
            
            
               Cieľom uvedeného nariadenia je zabezpečiť konkurencieschopnosť spracovateľského priemyslu Európskej únie zaistením jeho primeraného zásobovania produktmi rybárstva bez toho, aby bola ohrozená produkcia produktov rybárstva v Únii. Na tento účel sa nariadením znižujú alebo pozastavujú dovozné clá na niektoré produkty rybárstva v rámci colných kvót primeraného objemu. Uvádzajú sa v ňom aj spracovateľské operácie, pri ktorých možno alebo nemožno využiť colné kvóty („oprávnené operácie“).
            
            
               Odkedy bolo uvedené nariadenie prijaté, niektorí spracovatelia v EÚ a niektoré členské štáty informovali Komisiu, že spracovateľský priemysel Únie nemôže primerane využívať colnú kvótu s poradovým číslom 09.2760 (celé merlúzy a ryby druhu Genypterus blacodes a Genypterus capensis). Dôvodom je podľa nich to, že oprávnené operácie pri tomto produkte nezahŕňajú „krájanie na plátky“.
            
            
               Spracovateľský priemysel Únie uvádza, že približne 95 % tejto colnej kvóty by sa použilo na spracovanie krájaním na plátky. Preto na zabezpečenie využívania tejto kvóty a konkurencieschopnosti tohto špecifického odvetvia treba zaviesť krájanie na plátky ako oprávnenú operáciu.
            
            
               •Súlad s existujúcimi ustanoveniami v tejto oblasti politiky
            
            
               
                  Neuplatňuje sa.
               
            
            
               •Súlad s ostatnými politikami Únie
            
            
               
                  Neuplatňuje sa.
               
            
            
               2.PRÁVNY ZÁKLAD, SUBSIDIARITA A PROPORCIONALITA
            
            
               •Právny základ
            
            
               Článok 31 Zmluvy o fungovaní Európskej únie.
            
            
               •Subsidiarita (v prípade inej ako výlučnej právomoci) 
            
            
               Clá podľa Spoločného colného sadzobníka patria do výlučnej právomoci Únie. Zásada subsidiarity sa preto na tieto ustanovenia neuplatňuje.
            
            
               •Proporcionalita
            
            
               Návrh je v súlade so zásadou proporcionality z tohto dôvodu: colná únia je spoločná politika, a preto by sa mala vykonávať nariadením Rady.
            
            
               •Výber nástroja
            
         
         
            
               
                  Neuplatňuje sa.
               
            
            
               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU
            
            
               •Hodnotenia ex post/kontroly vhodnosti existujúcich právnych predpisov
            
            
               
                  Neuplatňuje sa.
               
            
            
               •Konzultácie so zainteresovanými stranami
            
            
               Odkedy bolo uvedené nariadenie prijaté, niektorí spracovatelia v EÚ a niektoré členské štáty informovali Komisiu, že spracovateľský priemysel Únie nemôže primerane využívať colnú kvótu s poradovým číslom 09.2760 (celé merlúzy a ryby druhu Genypterus blacodes a Genypterus capensis). Dôvodom je podľa nich to, že oprávnené operácie pri tomto produkte nezahŕňajú „krájanie na plátky“.
            
            
               Spracovateľský priemysel Únie uvádza, že približne 95 % tejto colnej kvóty by sa použilo na spracovanie krájaním na plátky. Preto na zabezpečenie využívania tejto kvóty a konkurencieschopnosti tohto špecifického odvetvia treba zaviesť krájanie na plátky ako oprávnenú operáciu.
            
            
                •Získavanie a využívanie expertízy
            
            
               
                  Neuplatňuje sa.
               
            
            
               •Posúdenie vplyvu
            
            
               Neuplatňuje sa. Ide o „technickú“ zmenu nariadenia 2015/2265 prijatého v decembri 2015. Pokiaľ ide o nariadenie 2015/2265, posúdenie vplyvu nebolo potrebné.
            
            
               •Vhodnosť právnych predpisov a ich zjednodušenie
            
            
               
                  Neuplatňuje sa.
               
            
            
               •Základné práva
            
            
               
                  Neuplatňuje sa.
               
            
            
               4.VPLYV NA ROZPOČET
            
            
               Návrh nemá pre Komisiu žiadny vplyv na rozpočet.
            
            
               5.INÉ PRVKY
            
            
               •Plány vykonávania a spôsob monitorovania, hodnotenia a podávania správ
            
            
               
                  Neuplatňuje sa.
               
            
         
         
            
               •Vysvetľujúce dokumenty (v prípade smerníc)
            
            
               
                  Neuplatňuje sa.
               
            
            
               •Podrobné vysvetlenie konkrétnych ustanovení návrhu
            
            
               Dňa 7. decembra 2015 bolo prijaté nariadenie Rady (EÚ) 2015/2265, ktorým sa otvárajú autonómne colné kvóty Únie na určité produkty rybárstva na obdobie rokov 2016 – 2018 a stanovuje sa ich správa.
            
            
               Cieľom uvedeného nariadenia je zabezpečiť konkurencieschopnosť spracovateľského priemyslu Európskej únie zaistením jeho primeraného zásobovania produktmi rybárstva bez toho, aby bola ohrozená produkcia produktov rybárstva v Únii. Na tento účel nariadenie znižuje alebo pozastavuje dovozné clá na niektoré produkty rybárstva v rámci colných kvót primeraného objemu. Uvádzajú sa v ňom aj spracovateľské operácie, pri ktorých možno alebo nemožno využiť colné kvóty („oprávnené operácie“).
            
            
               Odkedy bolo uvedené nariadenie prijaté, niektorí spracovatelia v EÚ a niektoré členské štáty informovali Komisiu, že spracovateľský priemysel Únie nemôže primerane využívať colnú kvótu s poradovým číslom 09.2760 (celé merlúzy a ryby druhu Genypterus blacodes a Genypterus capensis). Dôvodom je podľa nich to, že oprávnené operácie pri tomto produkte nezahŕňajú „krájanie na plátky“.
            
            
               Spracovateľský priemysel Únie uvádza, že približne 95 % tejto colnej kvóty by sa použilo na spracovanie krájaním na plátky. Preto na zabezpečenie využívania tejto kvóty a konkurencieschopnosti tohto špecifického odvetvia treba zaviesť krájanie na plátky ako oprávnenú operáciu.
            
            
               2016/0158 (NLE)
            
            
               Návrh
            
            
               NARIADENIE RADY,
            
            
               ktorým sa mení nariadenie Rady (EÚ) 2015/2265, ktorým sa otvárajú autonómne colné kvóty Únie na určité produkty rybárstva na obdobie rokov 2016 – 2018 a stanovuje sa ich správa
            
            
               RADA EURÓPSKEJ ÚNIE,
            
            
               so zreteľom na Zmluvu o fungovaní Európskej únie, a najmä na jej článok 31, 
            
            
               so zreteľom na návrh Európskej komisie,
            
            
               keďže:
            
            
               (1)Nariadením Rady (EÚ) 2015/2265
                  1
                sa otvárajú autonómne colné kvóty Únie na určité produkty rybárstva na obdobie rokov 2016 – 2018 a stanovuje sa ich správa. Každej colnej kvóte boli pridelené vhodné objemy, aby sa na obdobie rokov 2016 až 2018 zabezpečili primerané podmienky zásobovania priemyslu Únie.
            
            
               (2)Tretí odsek poznámky pod čiarou č. 2 v prílohe k nariadeniu (EÚ) 2015/2265 opisuje spracovateľské operácie, pri ktorých možno použiť určité colné kvóty. Tento odsek medzi oprávnenými operáciami v prípade mrazenej merlúzy a rýb druhu Genypterus blacodes a Genypterus capensis, na ktoré sa vzťahuje colná kvóta s poradovým číslom 09.2760, neuvádza krájanie na plátky.
            
            
               (3)Aby sa táto colná kvóta mohla využívať, je vhodné zahrnúť krájanie na plátky medzi oprávnené operácie.
            
            
               (4)Nariadenie (EÚ) 2015/2265 by sa preto malo zodpovedajúcim spôsobom zmeniť.
            
            
               (5)Obdobie prvého roka, v ktorom sa uplatňujú kvóty otvorené nariadením (EÚ) 2015/2265, trvá od 1. januára do 31. decembra 2016. Keďže treba zabezpečiť rovnaké zaobchádzanie so všetkými hospodárskymi subjektmi, toto nariadenie by sa malo uplatňovať so spätnou účinnosťou od 1. januára 2016,
            
         
         
            
               PRIJALA TOTO NARIADENIE:
            
            
               Článok 1
            
            
               V treťom odseku poznámky pod čiarou č. 2 prílohy k nariadeniu (EÚ) 2015/2265 sa dopĺňa táto zarážka:
            
            
               „– krájanie na plátky materiálov s číselnými znakmi KN ex 0303 66 11, 0303 66 12, 0303 66 13, 0303 66 19, 0303 89 70, 0303 89 90.“
            
            
               Článok 2
            
            
               Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            
            
               Uplatňuje sa od 1. januára 2016.
            
            
               Toto nariadenie je záväzné v celom rozsahu a priamo uplatniteľné vo všetkých členských štátoch.
            
            
               V Bruseli
            
            
               
                     Za Radu
               
               
                     predseda
               
            
         
         
            
                  
                     (1)
                  NARIADENIE RADY (EÚ) 2015/2265 zo 7. decembra 2015, ktorým sa otvárajú autonómne colné kvóty Únie na určité produkty rybárstva na obdobie rokov 2016 – 2018 a stanovuje sa ich správa, Ú. v. EÚ L 322, 8.12.2015, s. 4.